Fra 2013 har Tyskland hatt en lang serie med dårlige plasseringer, inkludert to sisteplasser på rad i 2015 og 2016. Tyskland fikk i tillegg null poeng i telefonavstemningene i 2019 og 2021, men unngikk sisteplass etter å ha fått flere poeng fra fagjuryene. Unntaket blant de dårlige plasseringene kom i 2018, da landet kom på en fjerdeplass med Michael Schulte og «You Let Me Walk Alone». Sett bort fra seieren i 2010, er dette Tysklands beste plassering etter år 2000.